[f° lxxij, r°] Ces présentes sont avec celles de la fabrique. Nous Guiot dit Bernard d’Arbois et Johannette sa feme, de l’auttoritez du dit Guiot mon mary présent et actorizant, façons sauoir à touz, pour nous et pour nos hers, auons uenduz, quittez et déliurez perpétuelment à Jaquet de Belregart et à Nychole sa feme demorant Arbois, à touz jour maix, vne pinte d’oille de nois à la mesure d’Arbois, censal, loux emende et soignorie pourtans, à paier touz les anz à touz jour maix, le jour de la voille de la Purification Nostre Dame, en l’église Saint Just d’Arbois, pour alumer les lampes deuant Nostre Dame en la dicte yglise, à la quelle église pour la cause dessus dicte l’ont donnée et donnent pour le remède des armes de lours et de lours ancessours, la quelle pinte d’oille nous pour nous et pour noz hers assignons et assetons sur hung curtil séant à Ménay en la rue de prey buert delez la terre Johan Gilaboz et delez la terre Lambert Joli que tient Hugonin de Saint Pierre et touche à chemin common, franc et quitte de touz autres seruituz. Et ou caux que nous ou noz hers abandeneroient le dit curtil, nous serons en chois par vne fois en la some de quarante soul esteuenans à paier deuant toute oure en la dicte église. Ceste vendicion auons nous faite pour le pris et somme de trois franc de bone or et de juste pois que nous en hauons ehuz et recehuz et nous en sumes tenuz par bien paiez et par contans. Et pour ce de la dicte pinte d’oille pour nous et pour nous hers nous sumes deuestit et deuestons de touz droit, propriétez, saisine et possession, et la dicte yglise en auons en vestit, mis et mettons en veray saisine et corporel possession ou auxi par la tradicion de ces présentes lettres, et la dicte pinte d’oille et le dit assignal pour nous et pour noz hers hauons promis et promettons à la dicte yglise garantir, deffandre et apaisier contre touz et en touz luef, en toutes cours et par deuant touz juges, à noz propres despans et missions et de noz hers, et paier la dicte pinte d’oile a jour et en la manière que dessus, et non venir à contraire par nous ne par autre, ne consentir auctruy venir tacitement ne en apert, par noz soirement pour ce jurez et touchié corporelment sur saint euangile de Dieu. Et pour ce fermement tenir nous auons enlouz nous et noz hers et touz nos biens et les biens de noz hers, mobles et non mobles, présent et avenir, en la court, juridiction et cohercion monss. le conte de Bourgoigne. En tesmoignaige de la quel chouse j’ay priez et fait mettre en ces lettres le seel de mon dit seignour dou quel l’on vse en Arbois. Données et faites le nuef jour du mois d’ottembre l’an Nostre Soignour corrant mil trois cent quatre vint et quatorze. Ensin signé: J.M. Donné par copie soul le soignet de moy notaire cy après subscript le quart jour du moy de may l’an mil ccc nonante et siex. P. de Rue [Paraphe] [f° lxxij, v°] L’an mil quatre cens et dix-huit, le vint septième jour du moys de décembre au bourg d’Arbois, deuant la maison Estevenin Berthot, heure emmi prime, en la présence de nous les notaires et tesmoings cy subcrips, per honorables personnes Jehan Petit Loupnet escuier, Esteuenin Berthot, Cristofle Demolain, et Jehan de Frasans escheuins et per nom des escheuins de la ville et communalté d’Arbois eut esté represtez à Perrenot [G]oulran, Jehan Grant Vuillemin et Guillame Septier, tous de Chaimole sus Poligny, quatre des terraul que les dis escheuins disoient et maintenoient estre [y]aiges per les forest du dit Arbois ès bonnz du Chamois du dit Arbois, lesquelx Perrenot Goul[ran] Jehan Grant Vuillemin et Guillame Septier les fierent et receurent per manière de represt des dis escheuins selon et per la forme et manière que les dis escheuins du dit Arbois l’auoient conuenut ou acordé à ceulx de Poligny. Donné présent Fiery Quartereau Estienne Plaine,Bonet, Perrenin Loubet, Jehanin Bulleau d’Arbois et Thomas Bro-er de Pupillin tesmoings ad ce appellez et requis l’an et jour que dessus. Signatures et paraphes illisibles. A la fin du volume, sur l’ais de la couverture, côté intérieur: Anime omnium fidelium defunctorum per misericordiam Dei requiescant in pace. Amen.